کال کلیچی

<font size="+1" color=black>کال کلیچی<font> 230pxدیس:  جنوربرادری: 	کورڈیٹنکی برادری: 	کنگریڑےٹولی:  پنچھیپتی:  چڑیاںٹبر:  ڈرونگوسائینسی ناں: Dicrurus macrocercus 230px<font size="1" color=black>دنیا تے کال کلیچی دی پھرن تھاں رنگ وچ<font>


کال کلیچی ( انگریزی:  black drongo)، کالکلیچی دکھنی ایشیا وچ دکھن-مغربی ایران، بھارت، سری لنکا، دکھنی چین تے انڈونیشیا دیساں وچ ملدا اے۔ پاکستان تے افغانستان وچ وی کچھ علاقیاں وچ مل جاندا اے۔ ایہہ دمونہے پونچھ  والا کالے رنگ دا پنچھی اے جو کہ عامَ طور اُتے کھیتی باڑی والے علاقے وچ بسردا اے۔ ایہہ اک حملہ آور پنچھی اے۔ جد وی کدے کاں جاں ہور کوئی شکاری پنچھی اسدے علاقے وچ آؤندا اے تاں ایہہ جھکدے نہیں سگوں گاڑیؤں حملہ کر گھتدے ہن۔ پنجاب چ تساں ایہناں نوں عام ہی کاواں مگر اڈدیاں ویکھیا ہونا اے۔ اسدے اسے ورتارے کارن اسنوں انگریزی وچ King Crow وی آکھدے ہن۔ اسنوں پنجاب وچ کال-کڑچھی تے کوتوال وی آکھیا جاندا اے۔

کال کلیچی چڑیاں وچوں ڈرونگو ٹبر دا اک پنچھی اے۔ ایہ ایران توں لے کے دکھنی ایشیاء توں ہوندا ہویا چین تے انڈونیشیا تک ملدا اے۔ ایہ کالے رنگدا ہوندا اے تے  28 سینٹی میٹر (11 انچ) دا ہوندی اے۔ دو چنجی پوچھل ایہدی اچیچی نشانی اے۔ ایہ کیڑے کھانا اے تے اپنے توں وڈے پنچھاں توں ذرا وی نہیں ڈردا۔ 

 جان پچھان 
اسدی لمائی 26-32 سیمی تے وزن 40-60 گرام ہندا اے۔ اسدا رنگ پوری طرحاں کالا تے پونجھا دمونہا ہندا اے۔ کئی واراں کسے کالکلیچی اُتے چٹاک وی بنے ہندے ہن۔ نر تے مادہ لگبھگ اکو جہے ہی ہندے ہن، ایہناں نوں اڈدے وقت پچھاننا اؤکھا اے۔ جوان ہندے پنچھیاں دا رنگ تھوڑا لاکھا جیہا ہندا اے تے سریر اُتے چٹاک جہے بنے ہندے ہن۔ ایہہ آودے مضبوط پراں نال تیز رفتار نال اڈدی اے جیس کارن ایہہ اڈدے پتنگیاں نوں رمان نال ہی پھڑ لیندی اے۔ لتاں نکیاں ہون کرکے ایہہ کنڈیالے جھاڑاں تے بتی والیاں تاراں اُتے سوکھیاں ہی بہہ جاندی اے۔

 خوراک 
اسدی خوراک کیڑے-پتنگے ہندے ہن۔ جنہاں وچ ہرے ٹڈے، سیونک، بھونڈیاں، بھمبیریا، ماکھو، ڈومنا ورگے ہور بھونڈے ہن۔ آکھیا جاندا اے پئی ایہہ پنچھی شکرے دی آواز دی نقل کر لیندا اے۔ جیس کارن لالڑیاں، بگلے جاں ہور کیڑے-پتنگے کھان والے پنچھی شکرے دی آواز سنکے ڈردے مارے آودی جان بچاؤن خاطر نسّ جاندے ہن اتے کالکلیچی اوہناں دی خوراک آسانی نال رگڑ جاندی اے۔ کئی واراں ایہہ نکے پنچھیاں تے چامچڑکاں توں وی شکار کھوہ لیندی اے۔

 نسل کشی 
دور کلیچی دا نسل کشی ویلا دکھنی بھارت وچ فروری-اپریل تے بھارت دے ہورناں علاقیاں وچ اگست ہندا اے۔ نر تے مادہ ملن رتے سوکھتے چہچہاؤندے ہن۔ ملاپ کرن ویلے ایہہ ہوا وچ قلابازیاں وکھاؤندے ہن تے نر-مادہ اک دجے دے پراں تے چنجھ نوں آپس وچ پھسا لیندے ہن، کئی واراں اس طرحاں کردیاں جوڑا بھنجے وی ڈگّ پیندا اے۔ جس کارن بوہتی واراں ایہہ بھوں اُتے ہی ملاپ کردے ہن۔ ایہہ آودا آلھنا رکھ دی اچائی اُتے، نر اتے مادہ رلکے 1 ہفتے وچ بناؤندے ہن۔ مادہ اک واراں 3-4 آنڈے دیندی اے اتے 2 ہفتیاں دے چر تک آنڈیاں تے بیہن مگروں بوٹ نکلدے ہن۔ بوٹ 2 سالاں دی عمر تک ملن کرن لئی تیار ہو جاندے ہن۔
 حوالے 

 ہور دیکھو 
 کمادی ککڑ
 کوئل
 ٹکا چور
 کال کلیچی

 باہرلے جوڑ 

Category:ڈرونگو
Category:پنجاب دے پنچھی